Bazèłega de San Piero in Vategan Ła Bazèłega de San Piero in Vategan ła xe na bazèłega catòłega che ła se cata a Roma, inte ła Sità del Vategan. Ła xe ła magior baxełega papałe de Roma, de frecuente descrita come ła pì granda cexa del mondo e sentro pulsante del catòłicezimo. Ła costrussion de ł'atuałe baxełega de San Piero ła xe sta scuminsià intel 1506 soto papa Giulio II e ła xe finìa intel 1626, durante el pontificato de papa Urbano VIII. A se trata tutavia de na ricostrussion, dato che inte ło stesso posto, prima de ł'odierna baxełega, a ghe ne gera 'n'antra che ła gera sta fata tirt su intel IV secoło da ł'inperador romano Costantino I intel łogo indove a se verzeva el circo de Nerone e dove ła tradission ła vołe che san Piero el fuse sta sepełìo ła so crocifision. Inquó a podemo sołe imaginar ł'inponensa de sto edificio, imortałàda soło in qualche rafigurassion artistega: ł'inpianto, arichìo intel corso dei secołi co preziose opare d'arte, el gera sudivixo in sinque navade e el presentava anałogie co queło de ła baxiłega de San Paolo fora łe mura.